Alin Tișe, președintele Consiliului Județean Cluj, anunță înființarea unui nou partid: „APT - Altceva pentru Țară”
Alin Tișe, președintele CJ Cluj, anunță pe Facebook că dorește să înființeze un nou partid liberal - „al oamenilor de afaceri cinstiți și asumați în societăți comerciale pe acțiuni, acționari, asociați, administratori și așa mai departe. Un partid al întreprinzătorilor, al PFA-urilor, al profesiilor liberale. Al celor care muncesc cu mintea și cu mâinile. Al celor care produc plus-valoare. Al celor care plătesc taxe și impozite! Un partid de dreapta care trebuie să fie partidul dreptei productive!”. „Un partid de dreapta nu trebuie să fie partidul „celor care n-au, dar cer tot”, concluzionează acesta.